CELEX: 32017D0919
Language: bg
Date: 2017-05-29 00:00:00
Title: Решение за изпълнение (EC) 2017/919 на Комисията от 29 май 2017 година за изменение на Решение за изпълнение (ЕС) 2016/1942 относно спецификациите на Европейския портал за инвестиционни проекти

30.5.2017   
            
            
               BG
            
            
               Официален вестник на Европейския съюз
            
            
               L 139/78
            
         РЕШЕНИЕ ЗА ИЗПЪЛНЕНИЕ (EC) 2017/919 НА КОМИСИЯТА
   от 29 май 2017 година
   за изменение на Решение за изпълнение (ЕС) 2016/1942 относно спецификациите на Европейския портал за инвестиционни проекти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2015/1017 на Европейския парламент и на Съвета от 25 юни 2015 г. за Европейския фонд за стратегически инвестиции, Европейския консултантски център по инвестиционни въпроси и Европейския портал за инвестиционни проекти и за изменение на регламенти (ЕС) № 1291/2013 и (ЕС) № 1316/2013 — Европейски фонд за стратегически инвестиции (1), и по-специално член 15, параграф 1 от него,
   като има предвид, че:
   
               (1)
            
            
               Регламент (ЕС) 2015/1017 възлага на Комисията отговорността за създаване на Европейски портал за инвестиционни проекти (ЕПИП) с подкрепата на Европейската инвестиционна банка (ЕИБ). ЕПИП е общественодостъпен уебпортал за инвестиционни проекти, който функционира като платформа за насърчаване на проекти за потенциални инвеститори в целия свят.
            
         
               (2)
            
            
               Спецификациите на ЕПИП са определени в Решение за изпълнение (ЕС) 2016/1942 на Комисията (2).
            
         
               (3)
            
            
               Опитът, придобит при управлението на ЕПИП, показва, че някои разпоредби следва да бъдат изменени, за да бъдат привлечени повече проекти от организатори и участниците в по-малки проекти, МСП и дружества със средна пазарна капитализация, в съответствие с целта на Европейския съюз за подкрепа на МСП и предприемачеството. Поради това минималните разходи за проекта трябва да бъдат намалени от 5 милиона евро на 1 милион евро.
            
         
               (4)
            
            
               За да се повиши привлекателността на ЕПИП и за облекчаване по недискриминационен начин на разходите, които се поемат от организаторите на проекти, и по този начин да се даде импулс на развитието на ЕПИП за по-голям брой публикувани проекти, таксата за обработване на заявлението не следва да се начислява на организаторите на проекти. Проверката на проектите, установена в раздел 3 от приложението към Решение за изпълнение (ЕС) 2016/1942, следва да остане в сила, за да се гарантира публикуването на качествени проекти в ЕПИП,
            
         ПРИЕ НАСТОЯЩОТО РЕШЕНИЕ:
   Член 1
   Решение за изпълнение (ЕС) 2016/1942 се изменя, както следва:
   
               1)
            
            
               В член 2 буква а) се заменя със следното:
               
                           „а)
                        
                        
                           проектът (или програмата, която се състои от по-малки проекти) е с минимални разходи в размер на 1 милион евро;“.
                        
                     
         
               2)
            
            
               Член 3 се заменя със следното:
               „Член 3
               Не се начислява такса за обработване на заявлението.“
            
         
               3)
            
            
               Раздел 4 от приложението се заличава.
            
         Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 29 май 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 169, 1.7.2015 г., стр. 1.
   
      (2)  Решение за изпълнение (ЕС) 2016/1942 на Комисията от 4 ноември 2016 г. относно спецификациите на Европейския портал за инвестиционни проекти и за отмяна на Решение (ЕС) 2015/1214 (ОВ L 299, 5.11.2016 г., стр. 86).